MrsKorea & mily2 nélkül ez az epizód nem jöhetett volna létre.
A Munkaügyi Miniszter elárult minket.
Ha a mi oldalunkon állna, nem tenne ilyet. Biztos vagyok benne, hogy átállt a Herceghez!
~ 35. rész ~
Biztonságos volt az útja?
Igen, Fenség. Teljesítettem a küldetésemet.
Hogy szolgált az egészsége?
Ha kipakolt, nézzen be a palotámba. Sok kérdésem lenne önhöz.
Kérdése, Fenség? Hozzám?
Mi másért szeretnék beszélni önnel?
Szeretném, ha beszámolna nekem Csing állapotáról.
Igenis, Fenség, megértettem.
- A későbbi ülésen találkozunk, Miniszter. - Igen, Fenség.
A távollétemben igencsak megváltozott, Excellenciás uram.
- Ön és a Herceg miért...? - Erről majd később beszélünk.
- Miniszter! - Hamarosan összehívok egy találkozót.
Akkor majd mindent megmagyarázok. Menjen, és értesítse róla a Hercegnőt is.
Rég találkoztunk, Uram.
Örült az ajándéknak, melyet Őfensége az ön távollétében készített elő?
Ön valóban tehetséges.
A miniszter most a Herceg tenyeréből eszik.
Igen. Bár valamiről nekünk is le kellett mondanunk,
a miniszter még többet adott föl értünk.
Ön még naivabb, mint amilyennek tűnik.
Azt mondja, bízik benne?
Végülis ő mégiscsak egy No Ron-tag. Tényleg azt hitte, hogy segíteni fogja a Herceget?
Istenkém, hogy lehet ilyen naiv, Jung titkár uram?
- Tessék? - Megbízni benne? Kiben lehet ma megbízni?
Én sem bízok senkiben, akárcsak ön.
Csak az emberek hatalom iránti vágyában.
A miniszter tisztában van vele, hogy a Herceg trónralépése elkerülhetetlen.
Ezért állt fél lábbal a Herceg mellé.
Amíg a Herceg esélyes a trónra, addig a miniszter is félig az ő oldalán marad.
És sokan ugyanígy fognak tenni.
Bizonyos dolgokról le kell mondaniuk, és be kell hódolniuk, ha nem akarják elveszteni a fejüket.
Miért nem követi a miniszter példáját, és kezd el töprengeni azon, hogyan maradhat életben?
Hallgasson! Hogy mer kioktatni?
Ez nem kioktatás, Uram. Ez figyelmeztetés.
Ön mindenkinél jobban tudja, milyen türelmes volt idáig a Herceg.
Ha rajtam múlt volna, ön már nem kapott volna ilyen lehetőséget.
Ez Őfensége utolsó gesztusa arra, hogy megkegyelmezzen önnek.
Ne feledje: az elutasítás talán az ön és a Hercegnő életébe kerülhet.
Micsoda? Tényleg ezt mondta?
Az a szemtelen bolond! Hogy mer fenyegetni?
- Hogy mert így megsérteni? - Igaza van, édesanyám.
A dolgok akár még sokkal rosszabra is fordulhatnak.
- Hogyan? - A Miniszter befolyásos ember.
Ha ő egyszer a fejébe vesz valamit, nem lehet őt megállítani.
Akkor le kell csapnunk rá.
- A magánhadseregünk bevetésére gondol? - Nem ülhetünk itt ölbe tett kézzel!
Végeznünk kell vele, hogy megakadályozzuk, hogy a dolgok még rosszabbra forduljanak!
Óvatosnak kell lennünk, édesanyám. A Miniszter mindet tud rólunk.
Ahhoz túlságosan is ravasz, hogy óvintézkedések nélkül véghezvigyen ilyesmit. Könnyen csapdába sétálhatunk.
Akkor mit javasolsz? Azt akarod, hogy behódoljunk a Hercegnek?
Természetesen nem lesz könnyű. Szégyenben és megaláztatásban lesz részünk!
De ebben a helyzetben fontosabb, hogy életben maradjunk!
A történelem során végig a No Ron volt az az erő, amely országunk ügyeit a kezében tartotta.
Azt akarjátok, hogy mindez egyszerűen megsemmisüljön?
- Derítsétek ki, kik azok, és kövessétek őket. - Igenis, Uram.
Kik vagytok?
Félre!
Sajnálom, de nem tehetem.
Egy önhöz hasonló úriember miért leskelődik mások házainál?
Ki... maga meg kicsoda?
Az nem fontos. Menjen, és gyűjtse össze a szétvert embereit.
És ne felejtse el közölni Jung titkárral, hogy nem szeretjük, ha vicceskedik.
Megértette?
Ne próbáljon meg még egyszer a szemem elé kerülni.
Ha mégis így lenne, nem botot fogok használni. Igazi karddal támadok majd.
- Tessék? - Kérem, bocsásson meg, Uram!
De nem csak a Királyi Testőrök voltak. A Fővárosi Hadtest is segített nekik.
Így nehéz lesz követnünk a Minisztert.
Jung titkár figyeltette a Minisztert, ahogy arra számítottunk, Fenség.
Ez nem azt jelzi, hogy fokoznunk kellene a védelmet?
Igaza van. Úgy tűnik, eddig mindig akkor rántottak kardot, mikor sarokba szorultak.
Nem, ezúttal más a helyzet.
Annyi a dolgunk, hogy tudassuk velük, figyeljük a mozgásukat.
Hong parancsnoknak igaza van.
Tudniuk kell, hogy ha kardot rántanak, az csak ront a helyzetükön.
Kritikus fázishoz érkeztünk.
Megzavarodtak és pánikba estek. Jobban meg kellene szorongatnunk őket.
A No Ron-tagok tiltakozásával majd foglalkozik a Munkaügyi Miniszter.
El kell kezdenünk az eddig előkészített reformok szorgalmazását.
Miniszter, beszéljen mindegyik minisztériummal, miként tudnák alkalmazni a félvér nemesifjakat.
Hong parancsnok, kezdje meg a házalás hivatalos előkészítését, a korábbi problémák nélkül.
Igenis, Fenség.
- Mit gondol erről az egészről? - Miről?
Arról beszélek, hogy Őfensége együtt dolgozik a Munkaügyi Miniszterrel.
Aggódok az egész miatt.
Mi miatt aggódik?
Őfensége senkit sem büntetett meg azok közül, akik megpróbáltak ártani neki.
Érti már? A Királynét, a Hercegnőt, Jung titkárt...
... a No Ron összes miniszterét... Mind megtarthatták korábbi pozícióikat és hatalmukat.
Őfensége ezt csupán azért tette, hogy megakadályozza a kormány összeomlását.
De teljesen megfeledkezett az életét fenyegető veszélyről.
Én úgy vélem, mindegyiküket meg kellett volna fosztani rangtól és tisztségtől, bármi történjék is!
A gonosz melegágya érintetlenül maradt.
Emiatt vagyok ideges.
Szeretnék házasságon kívül született nemesifjakat 5. szintű hivatali tisztségre ajánlani.
Az 5. szintű tisztségviselők a palota ügyeiért felelősek.
Nem gondolod, hogy ez egy kicsit túl nagy felelősség lenne számukra?
Ezért választunk olyanokat, akik rendelkeznek államigazgatási tapasztalatokkal,
és meghallgatjuk a tanácsaikat, miként lehetne a többieket integrálni a kormányban.
A legjobb javaslataikat hasznosíthatjuk majd, Felség.
Igen, ez egy jó ötlet.
Aggódtam, hogy akadályokba ütköznek majd az új ötleteid, de úgy látszik, tévedtem.
Úgy látom, jó ideje fontolgattad már ezeket.
Köszönöm, Felség.
A továbbiakban nem szükséges egyeztetned velem. Menj, és valósítsd meg minden ötletedet.
Mára elég ennyi. Most elmehetsz.
Ma találkozót beszéltem meg a Cenzúra Három Hivatalával, délben kell fogadnom őket.
Cenzúra Három Hivatala ("Samsa"): kínai mintára épülő, központi cenzúra-hivatal,
Bocsásson meg, Felség, de nem tartották meg azt az ülést már tegnap?
melynek feladata az államigazgatási döntések felülvizsgálata és bírálata (amennyiben szükséges)
Így igaz. Mostanában eléggé feledékeny vagyok.
Biztos eljött az ideje annak, hogy meghaljak.
- Felség, kérem, ne mondjon ilyet! - Micsodát?
Egy idős ember sorsa a halál. Nincs ebben semmi rossz.
- Felség...! - Épp eleget éltem már.
Kiválóan végzed a munkádat, miért lenne hát baj, ha hamar meghalnék?
Azt hiszem, jobb lenne, ha hagynám, hogy király legyen belőled.
Könyörögve kérem, ne mondja ezt, Felség!
Hogy szolgált Őfelsége egészsége mostanában?
Nem volt beteg, míg távol voltam?
- Nem, Fenség. - De akkor miért tűnik ilyen gyengének?
Menjen, és hozassa elém a Királyi Orvost. Kérdéseim lennének hozzá Őfelségével kapcsolatban.
Igenis, Fenség.
Üdvözlöm. Már vártam önre.
Mit tud mondani Őfelsége állapotáról?
Azóta jól van. Ahogy mondta, bizonyára fáradt lehetett aznap.
- Valóban? - Igen, Felség.
Jó ezt hallani.
De ha ismét történne valami, tartsa titokban, és értesítsen.
- Megértette? - Igen, Felség.
De...
A minap a Herceg Őfelsége egészségéről kérdezett.
- Valóban? - Igen.
Korábbi betegségei felől érdeklődött, és azt kérte, vigyem elé a Királyi Orvost.
Ne mondjom semmit a Hercegnek.
És ne feledje, hogy ezt az orvos előtt is titokban kell tartanunk.
- De Felség... - Nem hallotta, mit mondtam?
Mit tesz majd, ha a Herceg rájön mindenre?
Egy kis incidens elég ahhoz, hogy felkavarja a kedélyeket, és az befolyásolhatja Őfelsége jövőjét is!
Mindezt Őfelsége érdekében tesszük, szóval csináljon mindent úgy, ahogy mondtam!
- Megértette? - Igen, Felség.
- Ennyi elég lesz. Ma hamarabb hazamehetsz. - Hogy érted ezt?
- Na és Jung titkár megfigyelése? - A bácsikád hazatért Csingből!
Még nem is találkoztál vele. Nem vagy kíváncsi arra, mi lehet Song Yeonnal?
- Indulj haza! - De én még...
Ne aggódj. Nem nagyon mozgolódnak, szóval mi ketten elegen leszünk.
- Akkor sietek vissza. - Rendben.
Nézd meg, hogy szalad!
- Igenis, Uram. - Menjünk.
- Dae Su! - Uram!
Rég találkoztunk! Örülök, hogy látlak!
Uram, mi történt a szemével?
És mit keres a mi házunknál?
Majdnem halálra vertek. Menekülnöm kellett, és hát ide jöttem.
Hogyan?
Sajnálom, de egy kis ideig a ti házatokban kell időznöm.
Takarítok majd és kimosom a szennyest, ezért kérlek, engedd meg, hogy maradhassak.
Rendben... Hol van a bácsikám?
Odabent van. Menj be hozzá.
- Bizonyára alszik. - A bácsikám? Miért, beteg talán?
Azt hiszem, összevesztek Mak Soonnal. Biztos a pénz miatt, amit elvesztettünk.
Hogyan?
Miért üt mindig ugyanoda?
Bácsikám! Én vagyok az!
Hogy van Song Yeon? Jól érzi magát? Jól volt, mikor elváltatok?
Milyen faragatlan vagy! Bejöttem, hogy megnézzem, hogy vagy, te pedig rám se nézel!
- Ne csináld... - B-... bácsikám!
Kelj fel! Mi a baj?
Mi történt? Azért vagy ilyen, mert összevesztetek?
- Nemcsak összevesztünk. - Hanem?
- Köztünk mindennek vége, Dae Su. - Hogyan?
Miről beszélsz? Mi ez az egész ilyen hirtelen?
Azért, mert pénzt vesztettetek Csingben?
- Ne aggódj! Majd én megtalálom a módját, hogy... - Nem a pénzről volt szó.
Akkor miről?
Rájött, hogy... eunuch vagyok.
Tessék?
Hogyan... hogy történhetett ilyesmi?
Te jó isten! Mi ez?
Mi...?
Hová lett...?
Hová tűnt? Történt vele valami Csingben?
Baleset ért talán?
- Nem... - Akkor mi történt?
Sajnálom, Mak Soon... Soha nem is volt.
Tessék?
Hogy érted azt, hogy soha nem is volt?
Azt mondod, kezdettől fogva eunuch voltál?
Ezért nem akartál lefeküdni velem?
Sajnálom, Mak Soon... Megérdemlem a halált azért, amit veled tettem.
De soha nem akartam hazudni neked.
Végig azt mondogattam magamban, hogy felfedem előtted a titkot, de féltem, hogy elveszítelek.
Mak Soon!
Ó, micsoda tragédia! Milyen szörnyű! Jaj nekem! Ó, jaj istenkém! Borzalom!
- Köszönöm! - Jöjjön máskor is!
- Te jó ég. - Parancsoljanak.
- Rég találkoztunk, asszonyom! - Miben sántikálnak mostanság?
- Felmelegítette odabenn a szobát? - Na és ha igen?
És velem mi lesz?
Mi mást tehetnék? Örömet szeretnék okozni egy idős özvegynek.
Jól van ez így. Egyenek, és hordják el magukat. Magányos vagyok, de ennyire nem keseredtem el!
- Este újra eljövök, szóval hagyd nyitva az ajtót. - Hallgasson!
Nincs szerencsém a férfiakkal.
Látni kívánt, Fenség?
Dae Su, elmennél Csingbe a kedvemért?
- Hogyan? - Aggódom Song Yeon miatt.
Azt hallottam, jól érezte magát, de miért nem mész el és győződsz meg róla a saját szemeiddel?
Bárkit elküldhetnék, de tudom, hogy Song Yeon örülne, ha találkozhatnátok.
Szóval ha te is beleegyezel, szeretném, ha te mennél.
Ennél nagyobb megtiszteltetésben nem is részesíthetett volna, Fenség.
Csing hagyományai és szokásai eléggé eltérőek. Nehéz lehet számára alkalmazkodni az ottani élethez.
Szóval menj és nézd meg, hogy boldogul.
Összekészíttetek számára néhány szükséges holmit és orvosságot, gondoskodj róla, hogy megkapjon mindent.
Igenis, Fenség. Azonnal indulok.
Hogyan? Shim tudós átállt az ellenfeleink pártjára?
Igen, édesanyám. De ez még nem minden.
A Cenzúra Három Hivatalában minden tisztviselő a Munkaügyi Miniszter mellé állt.
Ha így haladunk, senki sem fogja majd ellenezni a Herceg döntéseit, minden úgy lesz, ahogy ő akarja.
Akkor hát semmit sem tehetünk?
Mindenki próbálja menteni a bőrét. Ilyen időkben nincs más választásunk.
Nem tehetjük! Így mindent elveszítünk!
Beszélnem kell édesapámmal.
Ha tervet akarunk kovácsolni, tudnunk kell, miként vélekedik Őfelsége.
Felség, Hwa Wan hercegnő látni kívánja.
- Édesapám! - Hát itt vagy.
Igen, hallottam, hogy még ébren van. Azért jöttem, hogy lássam, jól érzi-e magát.
Megbetegszik, ha ilyen sokáig fenn marad. Megmasszírozom a vállait.
Nem szükséges, jól vagyok.
Kérem, engedje meg. Hogyan is tétlenkedhetnék, mikor látom, mennyire fáradt?
- Jelentéseket olvasgatott? - Igen.
Úgy tűnik, a kormányban ismét káosz uralkodik.
A Herceg törvénytelenül született nemesifjakat akar alkalmazni a kormányban.
A tisztviselők és miniszterek soha nem látott mértékben tiltakoznak, ahogy hallom.
Tényleg hagyni akarja, hogy ez így folytatódjon?
Miért kérdezed mindezt tőlem?
Aggódtam, hogy a Herceg tettei esetleg szomorúságot okoznak majd Felségednek.
- Mi lesz, ha ismét olyan nagy bajt okoz, mint...? - Hallgass! Ne beszélj erről többet.
- Tessék? - Azt mondtam, nem akarok erről többet hallani!
- Édesapám! - Király vagy talán, vagy a kormány minisztere?
Hogy mersz beleavatkozni az állam ügyeibe?
Ha azért jöttél, hogy erről beszélj, menj vissza a palotádba!
Már így is fájt a fejem, a szavaidtól azonban szinte hasogat!
Fenség...
Hogy lehetséges ez? Hogy lehet az apám ilyen dühös velem?
Felség, kérem, engedje meg, hogy én csináljam.
Majd én egyedül megcsinálom!
Felség, jól van?
Hagyjatok magamra!
- Felség! - Azt mondtam, kifelé!
De ha ismét történne valami, tartsa titokban, és értesítsen.
Megértette?
Ez igaz?
A Főeunuch épp most küldte ezt az üzenetet.
Hallgass! Megmondtam, hogy szavadat se akarom hallani!
Azonnal hagyd el a lakosztályomat!
Ha még egyszer ellenszegülsz a parancsaimnak,
nemcsak a lakosztályomból, de a palotából is száműzni foglak! Megértetted?
A Királyi Palotába megyek. Készíts elő mindent.
Hogyan?
Küldd el az udvarhölgyeket, nem akarom, hogy észrevegyenek minket.
Gondoskodj róla, hogy hamar odaérjünk.
De Felség, nem lenne szabad a Királyi Palotába mennie...!
Már megint ismételnem kell magamat? Azt mondtam, készíts elő mindent!
Igenis, Felség!
- Jelentsen be. - De Felség, ha megint feldühödik...
Vállalom a felelősséget. Jelentsen be Őfelségéhez.
- Felség... - Most meg mit akar?
Nos... a Királyné látni szeretné Felségedet.
Hogyan? A Királyné?
Igen, Felség.
Várja önt, Felség.
Üdvözöllek, Királyném.
Már épp azt fontolgattam, hogy felkereslek.
Köszönöm, hogy eljöttél.
Felség!
Tessék, Felség.
Nem tudom, mi nem működött, de nem tudtam kibogozni!
- Azért, mert csomó lett rajta, Felség. - Valóban?
Igen, Felség.
Annyira bosszantott, hogy nem tudtam kibogozni.
Mostanában könnyen elvesztem a türelmemet.
Felség, kérem, ne aggódjon emiatt. Országunk ügyei miatt ilyen zaklatott.
Hogyan is lehetne mindig nyugodt?
Úgy érzem, belefáradtam mindenbe.
Annyi kérvény és beadvány érkezik nap mint nap.
Ha te nem lennél mellettem, Királyném, nem is tudom, miből merítenék erőt.
Felség!
Felséged nemrég a bátyám felől érdeklődött.
Emlékszik még?
- Valóban? - Igen, Felség.
Kérem, bocsásson meg, Felség. De miért nem hívatja ide a bátyámat?
- A Királyi Főtitkár helyettesét? - Igen.
Felséged mindig szívesen időzött a bátyám társaságában, hisz olyan vidám a természete.
Felséged azt mondta, ő mindig őszinte volt, nem úgy, mint a jóváhagyásért esdeklő tisztviselők.
Igen, igazad van. A helyettes titkár uram valóban nagyon eleven férfi!
Felség, kimerült és fáradtnak tűnik.
Miért nem hívatja őt vissza, hogy bizalmasként és barátként Felséged mellett lehessen?
Hogyan? Vissza akarja rendelni Kim Gui Joo urat a palotába?
Igen, ezt szeretném. Írja le a Birodalmi Rendeletet.
Főtitkár uram, mire vár még? Őfelsége parancsot diktált önnek!
Igenis, Felség!
Jól van. Úgy tűnik, túl sok munkát adok neked.
- Dehogyis, Fenség! - Dehogynem. Fáradtság ül a vonásaidon.
Menjünk együtt. Meg szeretném látogatni Őfelségét.
A Királyt?
Mostanában gyakran felkerestem őt, mert úgy vettem észre, nem érzi jól magát.
De nem tudom, ébren van-e még.
Láttam a Királyi Főtitkárt bemenni a palotájába, szóval lehet, hogy még nem tért nyugovóra.
Valóban? Ilyen későn?
Igen, Fenség.
Őfelsége biztos fontos Birodalmi Rendeletet hozott.
Látni szeretném Őfelségét. Jelentsen be.
Kérem, bocsásson meg, Fenség, de Őfelsége már nyugovóra tért.
Tényleg?
Ez fura. Most hallottam, hogy a Főtitkár bent járt Őfelségénél.
Igen, ám amint a Főtitkár elment, Őfelsége lefeküdt aludni.
Értem.
Mivel önnek is van füle, bizonyára hallotta a személyemet érintő, furcsa pletykákat.
Furcsa pletykákat, Felség?
Hát nem hallotta, hogy Őfelsége el akart kergetni engem a palotából?
Akárhogy is volt, ma láthatta, hogy mind csak hazugság.
Most pedig jól figyeljen arra, amit mondok.
Kérem, folytassa, Felség.
Menjen, én teljesítse Őfelsége parancsát.
De arról, ami ma este Őfelsége lakosztályában történt, ahogy visszahívta a bátyámat...
... nem beszélhet soha... senkinek.
De egyvalamit jól jegyezzen meg. Ha egy ilyen egyszerű parancsnak sem tudna engedelmeskedni,
akkor nagyot csalódnék önben.
Kérem, ne aggódjon, Felség.
Engedelmeskedni fogok a parancsának.
Helyes. Bízom önben.
- Most elmehet. - Igenis, Felség.
Hogy meg fog lepődni, amikor meglát!
Kérem, várjon egy kicsit.
Sung Song Yeont keresi, a damo lányt Csoszunból.
- A lány nincs itt. - Nincs itt? Miért nincs itt?
- Hát nem ide osztották be őt? - Elhagyta ezt a helyet.
Miért tart ilyen sokáig kihívni valakit?
Kérem, bocsásson meg. A lány, akit keres, már nincs itt.
Nincs itt? Miért? Mára szabadnapot kapott?
Mikor tér vissza ide, dolgozni?
Nos... nos...
Miért ment el?
A Minisztérium új vezetője kirúgta őt.
Azóta nem hallottunk felőle.
Idefigyeljen! Mit mondott az az ember?
Miért nem fordítja le azt, amit mondott? Mi folyik itt?
Azt mondta, hogy a damo lány, akit keres, jó ideje elhagyta a Minisztériumot.
- Hogyan? Elhagyta a Minisztériumot? - Igen, nagy politikai zűrzavart éltünk meg.
A korábbi elnököt bebörtönözték, és új vezetőt választottak helyette.
Az új elnök pedig kirúgta őt, amint beiktatták hivatalába.
Hogyan? Kirúgta őt?
Akkor hol van Song Yeon?
Mit mondott?
Azt mondta, megszállt itt, de tíz napja elment.
Ezt hagyta itt, cserébe a szállásért.
A politikai zavargások miatt sok ember egyszerűen eltűnt.
Kétlem, hogy megtalálná őt.
Song Yeon...
Mi lett veled, Song Yeon?
Hol vagy?
Ostoba lány...
Song Yeon!
Már tíz napja vissza kellett volna érnie. Hol lehet?
Kérem, ne aggódjon, Fenség. Egy ilyen hosszú utat sokminden hátráltathat.
Fenség, Nam tisztviselő vagyok.
Gyere be.
Dae Su!
Fenség, hogy van?
Miért nem üzentél? Őfensége annyira aggódott!
Kérem, bocsásson meg.
Ugyan, semmi baj. Örülök, hogy épségben visszatértél.
Nem lehetett könnyű az út. Elég rosszul nézel ki.
Megvagyok, Fenség.
Nos, találkoztál Song Yeonnal? Hogy érzi magát?
Dae Su!
Én... nem találkoztam vele...
Nem találkoztam Song Yeonnal, Fenség.
Hogy érted azt, hogy nem találkoztál vele?
Hogyhogy nem találkoztál vele, mikor ekkora utat megtettél, csak miatta?
Dae Su!
Fenség, Song Yeon eltűnt!
Mindenütt kerestem, de sehol sem találtam őt!
Kérem, találja meg őt, Fenség! Kérem, találja meg Song Yeont!
Fenség!
Hogy érti azt, hogy eltűnt?
Úgy tűnik, politikai zavargások rázták meg Csing kormányát.
A felfordulás az ottani Akadémiát is elérte, és kirúgták őt, Fenség.
Szóval azt mondod, senki sem tudja, hol lehet?
Igen. Üzenetet kaptam az embereimtől néhány napja.
A lány elhagyta a fővárost, de röviddel utána eltűnt.
Akkor miért csak most mondod ezt el nekem?
Mire kértelek? Azt kértem, hogy segítsd a boldogulását Csingben!
Kérem, bocsásson meg, Fenség.
Nem gondoltam volna, hogy az ügy ilyen fontos...
Érdeklődött annál a fogadósnál, akinél megszállt? Neki tudnia kell valamit!
Hát persze, hogy érdeklődött. De sehol sem találták.
Talán elindult vissza, Csoszunba.
Ne butáskodj. Az út felét hajón tettük meg!
Hogyan lenne képes egy lány egyedül, gyalog egy ilyen kimerítő utazásra?
Akkor hol van Song Yeon?
Nem tudom. Lehet, bebörtönözték valahol...
... vagy eladták rabszolgának.
- Hogy mondhatsz ilyet? - Én is aggódok érte!
Nem lett volna szabad egyedül hagynom őt. Búcsúzóul olyan furcsán mosolygott.
Úgy éreztem, sosem látom őt újra.
- Uram! - Yi festő, beszélnünk kell.
Igenis, Igazgató úr.
Most hallottam, mi történt Song Yeonnal. Mondja el a részleteket.
Nos... én...
Song Yeon...
Igazgató úr!
Song Yeon...!
Küldj levelet a nagykövetünkhöz, és kérd meg, hogy kutassák át az egész fővárost.
És derítse ki, segíthetjük-e valahogy az Arany Testőrség munkáját.
Arany Testőrség, Fenség?
Olyanok, mint Csoszun rendőrei.
Szakembereik vannak eltűnt személyek felkutatására.
Ha elérjük, hogy segítsenek nekünk, talán megtalálhatjuk Song Yeont.
Siess. Nincs vesztegetni való időnk.
Értettem, Fenség.
Song Yeon ezt a fogadósnak adta, mert nem volt elég pénze, hogy kifizesse a szállást, Fenség.
Hová mehetett pénz nélkül?
Nem lett volna szabad hagynom, hogy elmenjen. Meg kellett volna állítanom őt!
Meg kellett volna győznöm, hogy adja fel az álmát, és ne akarjon festő lenni!
Dae Su!
Song Yeon!
Felség!
- Bátyám! - Felség!
- Kérlek, kelj fel. - Felség!
Hallottam, mennyit szenvedett!
Öljön meg, kérem!
Felség!
Kövesd a Munkaügyi Minisztert, és tájékoztass arról, kikkel találkozik.
Igenis, Uram.
Jung titkár!
Hogy mer a Királyné ellen szervezkedni?
Azt hiszi talán, élve megússza a tetteit?
Valójában hálás vagyok neked Song Yeon miatt.
Könnyű lett volna másképp viszonyulnod hozzá,
de te mégis kedves voltál vele miattam. Ezért örökre hálás leszek neked.
Biztos vagyok benne, hogy Song Yeon is így érez.
Hercegnőm!
Fenség...
Hogy érted ezt? A te hibád, hogy Song Yeon eltűnt?
Miről beszélsz?
Song Yeon nem jelentkezett önként, hogy Csingbe mehessen.
Tudta, hogy talán sosem jöhet vissza.
Kényszerítették, hogy elmenjen, Fenség.
Hogy érted azt, hogy kényszerítették? Anyám azt mondta, boldogan indult útnak!
Fenség, édesanyánk az egészet miattam tette.
Úgy vélte, az lesz a legjobb kettőnknek, ha Song Yeont elküldi a közelünkből.
Minden az én hibám, Fenség.
Nem mondtam el semmit, pedig tudtam, mi zajlik a háttérben.
Az én hibám volt, Fenség.
Song Yeon nem jelentkezett önként, hogy Csingbe mehessen.
Tudta, hogy talán sosem jöhet vissza.
Kényszerítették, hogy elmenjen, Fenség.
Amint rendbejöttél, menjünk ki mi hárman, Dae Suval valahova, valami új vidékre.
Mit szólsz hozzá?
Rendben, Fenség. Majd beszélek Dae Suval, ő biztos talál egy ilyen jó helyet.
Mak Soon! Mit keresel itt?
- Talán...? - Nem miattad jöttem!
- Igazából... Szörnyű dolog történt! - Szörnyű dolog?
Sietnünk kell! Szörnyű dolog történt!
- Siessünk! - Siess, bácsikám!
Na és most?
Song Yeon!
Song Yeon! Mi történt veled!
Song Yeon, nyisd ki a szemed!
Semmi értelme. Hagyják magára.
Már akkor is minden kezelés késő volt számára, amikor idekerült.
Hogy kerülhetett ilyen állapotba?
Hogy érti azt, hogy túl késő volt számára?
Nem javul a pulzusa. Ha így haladunk, sosem tér már magához.
Akkor...?
- Song Yeon! - Istenkém!
Song Yeon!
Bár a Munkaügyi Minisztériumban alacsony pozíciónak számít, ha az ember a Körzeti Megbízott asszisztense,
még mindig fontos tisztségről van szó.
Ha házasságon kívül született nemeseket akarunk integrálni a kormányban, kinevezési jogkörrel kell felruháznunk ezt a szintet.
Értem, Fenség. Az egyeztetések kellős közepén tartok ezügyben.
Hamarosan döntésre jutunk.
Fenség, nem fest túl jól.
- Ne halasszuk el a következő meghallgatást? - Nem.
Jól vagyok. Haladjunk a tervek szerint.
Fenség! Fenség!
Fenség! Megtaláltuk Song Yeont!
Hogyan?
Épp most kaptunk üzenetet Dae Sutól. Song Yeon visszatért a fővárosba!
Kérem, mentse meg őt! Minden pénzemet önnek adom!
- Kérem, tegyen meg mindent, hogy magához térjen! - Már megmondtam, hogy semmit sem tehetek érte.
Miért nem? Ott vannak a gyógyszerek, és az akupunktúra! Semmit sem tehet, hogy felébredjen?
Kérem!
Dae Su!
Fenség!
Hallottam, hogy itt van Song Yeon.
De mi ez, amit hallok? Semmit sem tehet érte?
Mi folyik itt?
Fenség...
Song Yeon!
Magyar felirat: Brigi (brigichan@hotmail.com)
Időzítés: MrsKorea Javította: Brigi
A fordítás az angol verzió alapján készült. Segíts az ötleteiddel, javaslataiddal jobbá tenni!
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com